La Universitat de València organitza un seminari sobre el patrimoni en la millora de les condicions de vida

## La Universitat de València organitza un seminari sobre el patrimoni en la millora de les condicions de vida

La Festa Grossa del Corpus a València (2015) Foto: X.Revert.

La Universitat de València organitza dimecres 9 d’abril en el Saló de Graus de la Facultat de Geografia i Història una jornada sota el nom ‘Patrimonis sostenibles: capacitats comunes’. Aquesta activitat es duu a terme en el marc de les activitats de Cultura als Campus i l’assistència és gratuïta, i es requereix inscripció per a poder participar-hi.

Més enllà de tractar el patrimoni cultural com a mercaderia, la Universitat de València, proposa un seminari amb veus que tenen molt a dir sobre què poden fer les expressions del patrimoni cultural (material o immaterial) per a millorar la vida i les capacitats de desenvolupament de la comunitat com a base de polítiques públiques, més enllà del consum cultural. Aquests béns comuns culturals poden limitar abusos que distorsionen la coexistència, o que segresten la imaginació, per a transitar cap a maneres de funcionar sosteniblement i èticament en la relació que mantenim amb l’entorn natural, i amb les persones de qualsevol procedència en la nostra vida quotidiana, regenerant l’espai públic.

Aquestes ponències i conversatoris proposen canviar el focus, i fer valdre no sols el mateix patrimoni cultural, sinó tot allò que aquestes manifestacions d’herència comuna, poden fer per la dignitat, la justícia i la vida de les gents. La jornada està coordinada per la directora de Patrimoni Cultural UV, **Marisa Vázquez de Ágredos** i **Ximo Revert**, professor d’Història de l’Art de la UV. Segons Revert, “els drets culturals exigeixen comprendre que ostentem el dret a usar el patrimoni, a dirimir i discutir com ha de presentar-se, gestionar-se i usar-se en la comunitat social que el sosté”.

Al llarg del dia, diferents experts i expertes abordaran el patrimoni des dels seus múltiples significats i funcions. La inauguració a les 9 hores serà a càrrec d’**Ester Alba**, vicerectora de Cultura i Societat de la Universitat de València i de **Manuel Lomas**, degà de la Facultat de Geografia i Història. A les 9.15 hores té lloc la primera ponència ‘Més enllà de la mercantilització del patrimoni’, a càrrec de l’investigador **Pau Rausell**. A les 10.15 hores es realitzarà un conversatori al voltant dels patrimonis en emergència i emergents i conduït per Marisa Vázquez de Ágredos i **Alejandro Villar**.

La segona part del matí començarà de la mà de **Belén Ulloa**, membre de PANACEA, amb la seua ponència ‘El patrimoni situat: actuar des de la comunitat local’. A continuació, a les 12 hores, **Elena Sanmartín**,, de PLANEA/ Nodo Máster PERMEA, exposarà ‘Funcionant amb arts i patrimoni’. A les 12.30 hores, **Manel Miró**, de Stoa (Barcelona), abordarà les ‘Consideracions ètiques en la presentació del patrimoni cultural’. L’investigador de la Universitat de València, **Adrià Besó**, tancarà el matí amb la seua ponència ‘Reciclant el passat industrial: noves referències patrimonials’.

La vesprada començarà a les 16.30 hores tractant ‘L’enfocament de capacitats humanes i el patrimoni cultural’, a càrrec de la investigadora de la Universitat Politècnica de València, **Alejandra Boni Aristizábal**. Ester Alba i Ximo Revert (17.15 hores) presentaran el llibre ‘Patrimoni Cultural: ètica, capacitats i sostenibilitat’, que han coordinat i que reuneix desenes de veus de múltiples disciplines i països. Tot seguit, a les 18 hores, hi haurà un conversatori sota el nom de ‘Reinicialitzant la nostra relació amb el patrimoni cultural’, conduït per **Mar Gaitán** i **Arabella Lleó**, de la Universitat de València. L’última activitat serà un debat general moderat per Ximo Revert, a què s’incorporaran Ester Alba i Marisa Vázquez de Ágredos per a la cloenda.

L’assistència és gratuïta i es requereix inscripció en el següent enllaç.

Més informació i programa complet ací.

Més informació:

Arxivat en:

, Patrimoni Cultural
, Conferències i debats

## Altres Notícies

La Universitat de València col·labora amb l’arquitecte Miguel Arraiz a portar el dol valencià per la dana al desert de Nevada

La Universitat celebra aquest divendres la cerimònia de certificació oficial de la Ruta Europea de les Farmàcies Històriques i Jardins Medicinals

La Universitat de València organitza un seminari sobre el patrimoni en la millora de les condicions de vida

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar